BEC วิ่งฉิว 5% นิวไฮรอบ 4 ปี โบรกปรับกำไรปี 65-66 เพิ่ม อัพเป้าใหม่ 18 บ.
BEC วิ่งฉิว 5% ราคาแตะ 16.30 บ. นิวไฮรอบ 4 ปี โบรกยังคงแนะนำ “ซื้อ” อัพเป้าใหม่ 18 บ. ปรับกำไรปี 65-66 เพิ่มขึ้น 12%-19% ตามลำดับ  สะท้อนผลงานไตรมาส 4/64 โตแกร่ง
BEC วิ่งฉิว 5% ราคาแตะ 16.30 บ. นิวไฮรอบ 4 ปี โบรกอัพเป้าใหม่ 18 บ. ปรับกำไรปี 65-66 เพิ่ม สะท้อนผลงานไตรมาส 4/64 โตแกร่ง
23 ก.พ. 2565

บริษัท บีอีซี เวิลด์ จำกัด (มหาชน) หรือ BEC ล่าสุด ณ เวลา 15:07 น. อยู่ที่ 16.30 บาท บวก 0.80 บาท หรือ 5.16% สูงสุดที่ 16.30 บาท ต่ำสุดที่ 15.50 บาท ด้วยมูลค่าซื้อขาย 588.24 ล้านบาท ทั้งนี้ราคาหุ้น BEC ปรับตัวขึ้นสูงสุดในรอบกว่า 4 ปี นับตั้งแต่ราคาหุ้นอยู่ที่ระดับ 16.30 บาท เมื่อวันที่ 23 พ.ย.2560

โดยบล.เคจีไอ (ประเทศไทย) ระบุในบทวิเคราะห์ (21 ก.พ.2565) ว่า BEC รายงานกำไรสุทธิไตรมาส 4/2564 อยู๋ที่ 295 ล้านบาท เพิ่มขึ้น 107% เมื่อเทียบจากไตรมาสก่อร และ 10% เมื่อเทียบจากปีก่อน ดีกว่าประมาณการของบล.เคจีไอ (ประเทศไทย) ราว 13% และดีกว่าที่ตลาดคาดราว 5%
ทั้งนี้คาดว่ากำไรไตรมาส 1/2565 มีแนวโน้มจะลดลงเมื่อเทียบจากไตรมาสก่อน จากปัจจัยฤดูกาล แต่จะยังเพิ่มขึ้นเมื่อเมื่อเทียบจากปีก่อน ทั้งนี้เพื่อสะท้อนถึงกำไรที่แข็งแกร่งเกินคาดในไตรมาส 4/2564 จึงได้ปรับประมาณการกำไรปี 2565 ขึ้นจากเดิม 12% เป็น 1.1 พันล้านบาท เติบโต 46% เมื่อเทียบจากปีก่อน และปี 2566 ขึ้น 9% เป็น 1.3 พันล้านบาท เติบโต 19% เมื่อเทียบจากปีก่อน ภายใต้ประมาณการใหม่ทำให้ปรับราคาเป้าหมายปี 2565  เพิ่มเป็น 18 บ. จากเดิม 16.10 บาท โดยยังคงแนะนำ “ซื้อ”